b'\n_START_ARTICLE_\nPersiaran Mokhtar Dahari\n_START_SECTION_\nSejarah\n_START_PARAGRAPH_\nLebuhraya Shah Alam-Batu Arang dibina oleh usaha sama antara Oxford Alliance Sdn. Bhd. dan Kerajaan Negeri Selangor untuk memenuhi keperluan akses yang lebih baik ke perbandaran baru Puncak Alam. Walau bagaimanapun, pembinaan fasa kedua jalan telah ditangguhkan selama dua tahun berikutan kesan krisis kewangan Asia 1997 sebelum disambung semula pada tahun 1999. Lebuh raya itu dibuka kepada pengguna jalan raya pada 28 Februari 2003. _NEWLINE_Pada 2014, lebuh raya itu dinamakan semula sebagai Persiaran Mokhtar Dahari sebagai penghormatan kepada pemain bola sepak negara, Mokhtar Dahari.'